Dedestiņu vīķis
Dedestiņu vīķis (latīņu: Vicia lathyroides) ir tauriņziežu dzimtas suga, kas ir sastopama Eiropā (neiekļaujot ziemeļu un austrumu apvidus), kā arī dažviet Rietumāzijā un Ziemeļāfrikā. Suga ir ierakstīta Latvijas Sarkanās grāmatas 2. kategorijā. Tā ir sastopama reti, tikai Kurzemes piejūrā, kur parasti aug nelielās grupās vietās ar skraju veģetāciju sausos priežu mežos, krūmājos, pļavās un starpkāpu ieplakās tiešā Baltijas jūras tuvumā posmā no Papes līdz Kolkai.